**ETICKÝ KÓDEX**

DETIČKY LASTOVIČKY o.z.



Spracovala: Mgr. Miroslava Mihaličová, štatutár o.z. Detičky lastovičky

26.05.2021

**ANOTÁCIA:**

Detičky lastovičky o.z. je organizácia , poskytujúce sociálne služby podľa zákona 448/2008 Z.z.

 Vzhľadom na poslanie a význam organizácie je dôležité, aby každý zamestnanec Detičky lastovičky poskytoval služby najvyššej kvality, pracoval efektívne, produktívne, kompetentne, aby napomáhal napĺňať poslanie zodpovedným a včasným plnením úloh a pracovných povinností v súlade s etickými princípmi a etickým kódexom.

Etické princípy sú chápané, ako určité štandardy právania sa zamestnanca. Formulovanie etického kódexu patrí medzi základné požiadavky profesionality a je jednou z charakteristík pomáhajúcich profesií, ku ktorým patrí aj sociálna práca. Má veľký význam pre zamestnancov organizácie aj pre prijímateľov sociálnej služby.

Etický kódex je súhrnným vyjadrením základných etických pravidiel konania Detičky lastovičky ako inštitúcie a jej požiadaviek na zamestnancov. Stanovuje zásady správania sa v centre Detičky lastovičky v súlade s uznávanými hodnotami, dodržiavaním ktorých chráni záujmy prijímateľov sociálnej služby určené zriaďovacou listinou a určuje vzťahy k vonkajšiemu prostrediu. Dodržiavanie etického kódexu je záväzné všetkých zamestnancov.

**HODNOTY ORGANIZÁCIE**

* podporovanie sociálnej spravodlivosti
* rešpektovanie dôstojnosti osoby
* dodržiavanie ľudských práv a slobôd prijímateľov, ostatných občanov a zamestnancov
* dodržiavanie všeobecne záväzných právnych predpisov vzťahujúcich sa na činnosť Detičky lastovičky
* prvoradosť záujmu o prijímateľov
* prospech a spokojnosť prijímateľov Detičky lastovičky a ostatných občanov prichádzajúcich do styku so zamestnancami Detičky lastovičky
* rešpektovanie profesionálnych hraníc
* holistický prístup
* rozvoj a spokojnosť zamestnancov
* individuálny prístup k riešeniu problémov prijímateľov v súlade s všeobecne platnými právnymi predpismi a zásadami slušného správania sa.
1. **Vzťah Detičky lastovičky o.z.**

 **k prijímateľom sociálnej služby a ostatným občanom**

* O.z. Detičky lastovičky svojím vystupovaním upevňuje dôveru verejnosti k zariadeniu svojou profesionalitou, nadstraníckosťou a nestranným konaním
* O.z. Detičky lastovičky nepoužíva vo svojej činnosti prostriedky, ktoré odporujú všeobecne záväzným právnym predpisom alebo ich obchádzajú
* O.z. Detičky lastovičky rešpektuje ľudskú dôstojnosť a zachováva mlčanlivosť vo veciach týkajúcich sa osobných údajov prijímateľov, zamestnancov a ostatných občanov.

**2. Vzťah o.z. Detičky lastovičky k zamestnancom**

- O.Z. Detičky lastovičky vo vzťahu k svojim zamestnancom dôsledne rešpektuje ľudské práva, slobody a všeobecne záväzne právne predpisy

- O.z. Detičky lastovičky rešpektuje právo na dôstojnosť zamestnanca, jeho individualitu bez ohľadu na pohlavie, rasu, farbu pleti, jazyk, vieru a náboženstvo, politické alebo iné zmýšľanie, odborovú činnosť, národný alebo sociálny pôvod, príslušnosť k národnosti alebo etnickej skupine, majetok, rod alebo iné postavenie

- O.z. Detičky lastovičky plní záväzky vyplývajúce z pracovnoprávnych predpisov, zriaďovacej listiny, interných predpisov a ochraňuje záujmy svojich zamestnancov

- O.z. Detičky lastovičky zabezpečuje ochranu zdravia pri práci, dodržiavanie psycho - hygienických zásad, vytváranie vhodných pracovných podmienok pre zamestnancov, vrátane zamestnancov so zdravotným postihnutí

- O.z. Detičky lastovičky nevedie o zamestnancoch žiadne záznamy bez ich súhlasu, nevydáva o nich žiadne informácie bez možnosti zamestnancov vyjadriť sa k nim

- O.z. Detičky lastovičky umožňuje vzdelávanie zamestnancov prispievajúce k ich profesionálnemu rastu a k zvyšovaniu kvalifikácie.

1. **Vzťah O.z. Detičky lastovičky k iným štátnym orgánom, organizáciám, inštitúciám a médiám**
* O.z. Detičky lastovičky vystupuje voči iným štátnym orgánom, organizáciám, inštitúciám a médiám erudovane, zachováva svoju nezávislosť voči nim a dodržiava princíp nadstraníckosti
* O.z. Detičky lastovičky pravdivo informuje verejnosť o svojej činnosti, o dosahovaných výsledkoch, reaguje včas na pripomienky, názory a vysvetľuje dôležité otázky a problémy
* O.z. Detičky lastovičky vystupuje vo vzťahu k médiám prostredníctvom osôb a zamestnancov na to určených
* O.z. Detičky lastovičky
* O.z. Detičky lastovičky pri rokovaní s inými inštitúciami sleduje a chráni najmä záujmy svojich prijímateľov.

**Etický kódex zamestnanca Detičky lastovičky o.z.**

 **Profesionálne správanie sa zamestnanca a jeho vzťah k zamestnávateľovi**

- Zamestnanec ochraňuje oprávnené záujmy Detičky lastovičky o.z. vyplývajúce z jeho pôsobnosti

- Zamestnanec zodpovedne plní svoje povinnosti vyplývajúce z pracovného pomeru

- Zamestnanec je lojálny voči Detičky lastovičky o.z., vo verejnom vystupovaní vždy chráni záujmy a obhajuje dobré meno Detičky lastovičky o.z.

- Zamestnanec pri výkone svojej práce dodržiava všeobecne záväzné právne predpisy, vnútorné smernice a pravidlá

- Zamestnanec je povinný konať a rozhodovať nestranne a zdržať sa všetkého, čo by mohlo ohroziť nestrannosť a objektívnosť jeho rokovania a rozhodovania.

- Zamestnanec je povinný zdržať sa akýchkoľvek konaní, ktoré by vytvárali podmienky pre vznik korupčného prostredia.

- Zamestnanec nesmie zneužiť svoje postavenie na prijímanie alebo vyžadovanie finančných a iných výhod od kohokoľvek, rovnako nesmie zneužiť svoje postavenie k ponuke akýchkoľvek výhod. –

- Zamestnanec je povinný dodržiavať bezpečnostné predpisy a chrániť informácie o vnútornej bezpečnosti organizácie.

- Vzťahy v organizácii sú založené na transparentnosti, otvorenej komunikácii, vzájomnej dôvere, rešpekte, čestnosti, spravodlivosti a zodpovednosti.

**Správanie sa zamestnanca k prijímateľom sociálnej služby a k ostatnej verejnosti**

* Zamestnanec sa správa voči prijímateľom korektne a úctivo bez ohľadu na ich pohlavie, rasu, farbu pleti, vek, vieru a náboženstvo, politické alebo iné zmýšľanie, odborovú činnosť, národný alebo sociálny pôvod, príslušnosť k národnosti alebo etnickej skupine, majetok, rod alebo iné postavenie.
* Zamestnanec rešpektuje prijímateľov sociálnych služieb ako suverénnych jedincov s právom konať v súlade s ich presvedčením, názormi a hodnotami.
* Zamestnanec volí formálny, ale citlivý individuálny prístup k prijímateľom vzhľadom na ich problémy a aktuálny psychický a fyzický stav.
* Zamestnanec podporuje prijímateľov k uvedomovaniu si zodpovednosti za vlastné konanie a rozhodnutia.
* Zamestnanec chráni právo na súkromie prijímateľov a dôvernosť informácie.
* Zamestnanec zachováva mlčanlivosť o osobných údajoch prijímateľov v zmysle všeobecne záväzných právnych predpisov, vnútorných smerníc a pravidiel Detičky lastovičky o.z.
* Zamestnanec nesmie zneužiť neznalosť všeobecne záväzných právnych predpisov zo strany prijímateľa a zneužiť jeho zdravotné postihnutie (mentálne postihnutie, duševnú poruchu alebo poruchu správania) a sociálne postavenie vo svoj prospech.
* Zamestnanec podáva informácie určené pre prijímateľov vhodným spôsobom tak, aby tomu prijímateľ porozumel, pričom si zamestnanec zároveň overuje, či prijímateľ informácie správne pochopil.

**Etický kódex nadobúda účinnosť dňom 26.05.2021 a je záväzný pre všetkých zamestnancov Detičky lastovičky o.z.**

 **Zamestnanci sú povinní dodržiavať ustanovenia ETICKÉHO KÓDEXU.**

 **Mgr. Miroslava Mihaličová**

Konateľ a riaditeľ Detičky lastovičky